徐照
题单丙文画像
几年无字学，宋代出王钟。
钩锁全遗力，锥沙不露锋。
神明还旧观，时辈获稀逢。
点曳连烟雾，崩腾动凤龙。
势成期险峻，意造绝纤稼。
八法因知永，三分可问踪。
丰多寻圣病，求务废眠饔。
若匪蒙提耳，终难免击胸。
道玄令自悟，恩大报无从。
新砚传沅石，寒煤扫岳松。
缺碑年号在，古器土泥重。
注分元非浅，舒情似独隆。
租人脂晓辖，离馆听秋蛩。
贾岛铜为像，平原绣作容。
简编流越海，魂梦历蛮峰。
先喜趋朝日，应须领戟僮。